13/05/2022 | Administración LocalMunicipal
Ponteceso
Secretaría
Ampliación de horarios festexos populares

Na data 06/05/2022, o alcalde do Concello de Ponteceso ditou o Decreto que se expón a continuación en relación á ampliación dos horarios de peche dos festexos populares no termo municipal. O que se publica para xeral coñecemento, facendo saber que contra o citado Decreto poderase interpoñer recurso contencioso-administrativo ante o Xulgado Contencioso Administrativo, no prazo de dous meses, contado desde o día seguinte ao da publicación deste anuncio. Con carácter potestativo e previo poderase interpoñer recurso de reposición ante o órgano que ditou o citado Decreto, no prazo dun mes, contado desde o día seguinte ao da publicación deste anuncio; neste caso non se poderá interpoñer recurso contencioso-administrativo ata que sexa resolto expresamente ou se producira a desestimación presunta do recurso de reposición interposto. Neste último suposto, o prazo para a interposición do recurso contencioso-administrativo será de seis meses, contado desde o día seguinte a aquel no que se produza a desestimación presunta do recurso de reposición interposto. Todo iso sen prexuízo de que se poida exercitar calquera outro que estime procedente. A ORDE do 23 de outubro de 2020 pola que se determina o horario de apertura e peche dos establecementos abertos ao público e de inicio e finalización dos espectáculos públicos e das actividades recreativas, no seu artigo 9 posibilita ós Concellos a publicación dunha listaxe de festexos nos que ampliar en dúas horas o horario permitido, con certas normas. Sendo Ponteceso un Concello con gran tradición cultural en todas as súas 13 parroquias sen distinción nin prioridade, e cun activo movemento asociativo na organización de eventos, tendo tras a pandemia o sector hosteleiro uns momentos difíciles dende o punto de vista económico. Tendo en conta o interese do Goberno municipal de apoiar a todos estes sectores e ao sector das verbenas de Galicia e toda a economía arredor do mesmo, habendo varios sábados noite e noite véspera de festivo onde é común celebrar estes espectáculos, á vista da suba dos prezos dos alugueres de carpas, e outros elementos de aluguer esenciais para a celebración das festas, o cal pon en perigo a sostibilidade económica das mesmas, é necesario ampliar en 2 horas o horario das actividades permitidas por esta Orde, na noite do sábado ao domingo e nas noites análogas vésperas de festivo, sen perxuizo da obrigatoriedade de respetar os limites de contaminación acústica e demáis obrigas legais. Resulta tamén necesario autorizar a ampliación dos festexos en 2 horas, non así dos establecementos, cando éstas se celebren en lugares orixinarios de romarías ou capelas e por tanto illados, lonxe das vivendas, aínda que éstes non se celebrasen en sábado noite. O Concello pedirá a colaboración da hostalería e comisións de festas, para promover hábitos saudables na mocidade, e actitudes favorables á seguridade vial. Tendo en conta o anterior, e conforme o artigo 21 da LBRL, o artigo 9 da Orde de 23 de outubro de 2020 pola que se determina o horariode apertura e peche dos establecementos abertos ao público e finalización dos espectáculos públicos e das actividades recreativas asi como a Lei Ley 10/2017, de 27 de diciembre, de espectáculos públicos y actividades recreativas de Galicia. PRIMEIRO.- Autorizar en 2 horas o horario das actividades permitidas por esta Orde, na noite do sábado ao domingo e nas noites análogas vésperas de festivo, sen perxuizo da obrigatoriedade de respetar os limites de contaminación acústica e demáis obrigas legais previstas nos artigos 3 e 4 da Orde do 23 de outubro de 2020. SEGUNDO.- A ampliación refírese aos seguintes festexos populares:  Concello de Ponteceso. FESTIVOS LOCAIS 2022:  16 de xullo -sábado-(Virxe do Carme)  12 de setembro: Luns- (A Barquiña) TERCEIRO. Así mesmo ampliarase en dúas horas tamén: - Entroido tradicional de Galicia, de sábado a martes de entroido - Semana Santa relixiosa, de Xoves Santo a luns de pascua - Nadal CUARTO. Que se proceda a súa publicación no BOP. Documento asinado electrónicamente na data que figura ao marxe. O alcalde A secretaria Xose Lois García Carballido Antía Pena Dorado ( aos efectos do artigo 3.2 do RD 128/2018) Ponteceso, 9 de maio de 2022 O alcalde (Asinado dixitalmente) Xosé Lois García Carballido